ako spoznám kvalitného finančného poradcu?
kvalitný finančný poradca vykonáva svoju prácu fulltime. ak ju robí len popri svojej práci, nemôže stíhať zachytávať všetky aktualizácie produktov, legislatívy a hlavne sa vám nemôže plnohodnotne venovať. druhým znakom kvality je množstvo pozitívnych referencií klientov. všímať si možno aj vydané články, videá alebo citácie v rôznych médiách, vďaka čomu sa poradcovi lepšie viete dostať do jeho hlavy a spoznať jeho uvažovanie a hodnoty. okrem toho je extrémne dôležitý aj manažment. pre klienta je dôležitá rýchlosť odpisovania na maily, rýchlosť riešenia požiadaviek klientov, dodržiavanie slova a termínov. kvalitný poradca na vás nebude nikdy tlačiť, nebude používať manipulatívne obchodné praktiky a nemá problém poslať klientovi všetky podklady dopredu transparentne elektronicky. kvalitný finančný poradca vám pomáha a pripomína sa vám aj po uzatvorení finančného produktu a tí najkvalitnejší z nich majú vybudovaný aj administatíny tím ľudí, ktorý rieši administratívu spojenú s vypracovaním zmlúv, nahlasovania poistných udalostí, zmien osobných údajov a pod.
kvalitný finančný poradca / sprostredkovateľ dokáže klientovi vybrať optimálne riešenie z pohľadu jeho potrieb, dokáže vyhodnotiť plusy a mínusy jednotlivých produktov na trhu, usporiť čas, pomôcť s náležitou administratívou a následným servisom produktov.